11.

Anexa XI se înlocuiește cu următorul text: „ANEXA XI DISPOZIȚII SPECIALE PENTRU APLICAREA LEGISLAȚIEI STATELOR MEMBRE [Articolul 51 alineatul (3), articolul 56 alineatul (1) și articolul 83] A. BELGIA Niciuna. B. BULGARIA Articolul 33 din Legea bulgară privind asigurarea de sănătate se aplică în cazul tuturor persoanelor pentru care Bulgaria reprezintă statul competent în conformitate cu capitolul 1 din titlul III din regulament C. REPUBLICA CEHĂ Niciuna. D. DANEMARCA ▐ 1. (a) La calcularea pensiei în temeiul lov om social pension (Legea privind pensia socială), perioadele de activitate salariată sau independentă realizate în temeiul legislației daneze de către un lucrător frontalier sau de către un lucrător care s-a deplasat în Danemarca pentru a efectua o muncă sezonieră sunt considerate perioade de rezidență realizate în Danemarca de către soțul supraviețuitor în măsura în care, în aceste perioade, soțul supraviețuitor a fost unit de lucrătorul în cauză prin căsătorie, fără să existe separație de corp și de bunuri, nici separare în fapt pe motive de incompatibilitate, și cu condiția ca în aceste perioade soțul să fi avut reședința pe teritoriul altui stat membru. În sensul prezentului alineat, „muncă sezonieră” înseamnă o muncă ce depinde de succesiunea anotimpurilor și se repetă în fiecare an. (b) La calcularea pensiei în temeiul Legii privind pensia socială (lov om social pension), perioadele de activitate salariată sau independentă realizate în temeiul legislației daneze înainte de 1 ianuarie 1984 de către o persoană căreia nu i se aplică alineatul (2) litera (a) sunt considerate perioade de rezidență realizate în Danemarca de către soțul supraviețuitor în măsura în care, în aceste perioade, soțul supraviețuitor a fost unit de lucrătorul în cauză prin căsătorie, fără să existe separație de corp și de bunuri, nici separare în fapt pe motive de incompatibilitate, și cu condiția ca în aceste perioade soțul să fi avut reședința pe teritoriul altui stat membru. (c) Perioadele care trebuie să fie luate în considerare în temeiul literelor (a) și (b) nu sunt luate în considerare în cazul în care coincid cu perioadele luate în considerare pentru calcularea pensiei cuvenite persoanei în cauză în temeiul legislației privind asigurarea obligatorie dintr-un alt stat membru sau cu perioadele în care persoana în cauză a primit o pensie în temeiul acestei legislații. Aceste perioade sunt, însă, luate în considerare în cazul în care valoarea anuală a pensiei menționate reprezintă mai puțin de jumătate din valoarea de bază a pensiei sociale. 2. (a) Fără a aduce atingere dispozițiilor articolului 6, persoanele care nu au desfășurat o activitate remunerată într-unul sau mai multe state membre au dreptul la o pensie socială daneză numai în cazul în care au reședința permanentă în Danemarca de cel puțin trei ani, sau au avut reședința permanentă în Danemarca timp de cel puțin trei ani, fiind supuse limitelor de vârstă prevăzute de legislația daneză. Sub rezerva articolului 4, articolul 7 nu se aplică unei pensii sociale daneze la care aceste persoane au dreptul. (b) Dispozițiile menționate anterior nu se aplică dreptului la o pensie socială daneză al membrilor familiilor persoanelor care desfășoară sau au desfășurat o activitate remunerată în Danemarca, sau al studenților sau al membrilor familiilor acestora. 3. Prestația temporară pentru șomerii care beneficiază de ledighedsydelse (regimul „muncă flexibilă”) (Legea nr. 455 din 10 iunie 1997) este reglementată de titlul III capitolul 6 din prezentul regulament. În cazul șomerilor care se deplasează într-un alt stat membru, se aplică articolele 64 și 65 atunci când statul membru respectiv are regimuri similare de ocupare a forței de muncă pentru aceeași categorie de persoane. 4. Atunci când beneficiarul unei pensii sociale daneze are dreptul și la o pensie de urmaș din partea altui stat membru, aceste pensii sunt considerate, pentru aplicarea legislației daneze, prestații de același tip în sensul articolului 53 alineatul (1), cu condiția ca, totuși, persoana ale cărei perioade de asigurare sau de rezidență servesc drept bază pentru calcularea pensiei de urmaș să fi dobândit dreptul la o pensie socială daneză. E. GERMANIA ▐ 1. Fără a aduce atingere articolului 5 litera (a) din prezentul regulament și articolului 5 alineatul (4) punctul 1 din Sozialgesetzbuch VI (volumul VI al Codului social), o persoană care primește o pensie completă pentru limită de vârstă în temeiul legislației altui stat membru poate solicita asigurarea obligatorie în cadrul regimului german de asigurări de pensii . 2. Fără a aduce atingere articolului 5 litera (a) din regulament și articolului 7 alineatele (1) și (3) dinSGBVI, o persoană care deține o asigurare obligatorie într-un alt stat membru sau care primește o pensie pentru limită de vârstă în temeiul legislației altui stat membru poate subscrie la regimul de asigurare voluntară din Germania. 3. În vederea acordării de prestații în numerar persoanelor asigurate care trăiesc în alt stat membru, în temeiul articolului 47 alineatul (1) din volumul V al Codului social (SGB V), articolului 47 alineatul (1) din volumul VII al Codului social (SGB VII) și articolului 200 alineatul (2) din Codul german al asigurărilor sociale (Reichsversicherungsordnung), sistemele germane de asigurări calculează remunerația netă, pe baza căreia se evaluează prestațiile, ca și cum persoana asigurată ar trăi în Germania, cu excepția cazului în care persoana asigurată solicită evaluarea pe baza remunerației nete pe care o primește efectiv. 4. Cetățenii altor state membre, al căror domiciliu sau reședință obișnuită este în afara Germaniei și care îndeplinesc condițiile generale ale regimului german de asigurări de pensii, pot cotiza în mod voluntar la acest regim numai în cazul în care, la un moment dat în trecut, au fost asigurați voluntar sau obligatoriu în cadrul regimului german de asigurări de pensii; această dispoziție se aplică, de asemenea, apatrizilor și refugiaților al căror domiciliu sau reședință obișnuită este în alt stat membru. 5. În conformitate cu articolul 253 din SGB VI ║, perioada de imputare forfetară (pauschale Anrechnungszeit) se stabilește exclusiv cu referire la perioadele germane. 6. În cazurile în care, pentru recalcularea unei pensii, este aplicabilă legislația germană privind pensiile, în vigoare la 31 decembrie 1991, numai legislația germană ▐ se aplică pentru creditarea perioadelor asimilate germane (Ersatzzeiten). 7. Legislația germană cu privire la accidentele de muncă și bolile profesionale pentru care se acordă indemnizație în temeiul legii care reglementează pensiile obținute în străinătate și cu privire la prestațiile pentru perioadele de asigurare care pot fi creditate în temeiul legii care reglementează pensiile obținute în străinătate pentru teritoriile menționate la alineatul (1) punctele 2 și 3 din Bundesvertriebenengesetz (Legea privind persoanele strămutate și persoanele refugiate) se aplică în continuare, în domeniul de aplicare al regulamentului, fără a aduce atingere dispozițiilor alineatului (2) din Fremdrentengesetz (Legea privind pensiile obținute în străinătate). 8. Pentru calcularea valorii teoretice menționate la articolul 52 alineatul (1) litera (b) punctul (i) din regulament, în regimurile de pensii pentru profesiile liberale, instituția competentă ia drept bază de calcul, pentru fiecare an de asigurare finalizat în temeiul legislației unui alt stat membru, dreptul la pensie mediu și anual, dobândit prin plata contribuțiilor pe parcursul perioadei de afiliere la instituția competentă. F. ESTONIA La calcularea prestațiilor parentale, perioadele de încadrare în muncă statele membre, altele decât Estonia, se bazează pe valoarea medie a cotizațiilor sociale plătite în timpul perioadelor de încadrare în muncă în Estonia, cu care acestea sunt cumulate. În cazul în care, în anul de referință, persoana a fost încadrată în muncă doar în alte state membre, calcularea prestațiilor se bazează pe valoarea medie a cotizațiilor sociale plătite în Estonia între anul de referință și concediul de maternitate. G. GRECIA 1. Legea nr. 1469/84 privind afilierea voluntară la regimul de asigurări de pensii pentru cetățenii greci și cetățenii străini de origine greacă se aplică cetățenilor altor state membre, apatrizilor și refugiaților, în cazul în care persoanele în cauză, indiferent de domiciliu sau reședință, au fost, la un moment dat în trecut, afiliați voluntar sau obligatoriu la regimul grec de asigurări de pensii. 2. Fără a aduce atingere articolului 5 litera (a) din regulament și articolului 34 din Legea nr. 1140/81, o persoană care primește, în temeiul legislației altui stat membru, o pensie pentru accidente de muncă sau boli profesionale, poate solicita asigurarea obligatorie în temeiul legislației aplicate de OGA, în măsura în care această persoană exercită o activitate cuprinsă în domeniul de aplicare a respectivei legislații. H. SPANIA ▐ 1. Pentru punerea în aplicare a dispozițiilor articolului 52 alineatul (1) litera (b) punctul (i) din regulament, anii care îi lipsesc lucrătorului pentru a atinge vârsta de pensionare la cerere sau obligatorie, prevăzută la articolul 31 alineatul (4) din textul consolidat al Ley de clases pasivas del Estado (Legii pensionarilor de stat), sunt luați în considerare ca perioade de serviciu efectuat doar în cazul în care, în momentul producerii accidentului pentru care se cuvine pensia de invaliditate sau de deces, beneficiarul era acoperit de regimul special spaniol pentru funcționari de stat sau desfășura o activitate asimilată acestui regim sau în cazul în care, în momentul producerii respectivului accident, beneficiarul desfășura o activitate care l-ar fi obligat să fie inclus în regimul special al statului spaniol pentru funcționarii de stat, forțele armate sau justiție, dacă respectiva activitate ar fi fost desfășurată în Spania . 2. (a) În temeiul articolului 56 alineatul (1) litera (c), calcularea prestației spaniole teoretice se efectuează pe baza cotizațiilor efective ale persoanei în anii ce precedă imediat plata ultimei contribuții la regimul spaniol de securitate socială. Atunci când, la calcularea valorii de bază a pensiei, trebuie să se ia în considerare perioade de asigurare și/sau de rezidență aflate sub incidența legislației altor state membre, pentru aceste perioade se utilizează baza de cotizare din Spania cea mai apropiată în timp de perioadele de referință, luându-se în considerare evoluția indicelui prețurilor cu amănuntul. ║(b) La valoarea pensiei obținute se adaugă valoarea majorărilor și reevaluărilor calculate pentru fiecare an ulterior pentru pensiile de aceeași natură. 3. Perioadele realizate în alte state membre care trebuie să fie calculate în cadrul regimului special pentru funcționarii publici, forțele armate și administrația judiciară vor fi tratate, în sensul articolului 56 din regulament, în același mod ca perioadele cele mai apropiate în timp realizate ca funcționar public în Spania. 4. Sumele suplimentare calculate în funcție de vârstă, prevăzute în a doua dispoziție tranzitorie a Legii generale privind securitatea socială, se aplică tuturor beneficiarilor regulamentului care au cotizații pe numele lor, în temeiul legislației spaniole, anterioare datei de 1 ianuarie 1967; nu este posibil, în punerea în aplicare a articolului 5 din regulament, ca perioadele de asigurare creditate într-un alt stat membru anterior datei sus-menționate să fie asimilate cotizațiilor plătite în Spania doar în sensul prezentului regulament. Datele corespunzătoare datei de 1 ianuarie 1967 sunt 1 august 1970 pentru Regimul special pentru navigatori și 1 aprilie 1969 pentru Regimul special de securitate socială pentru minerii din bazinele carbonifere. I. FRANȚA 1. Cetățenii altor state membre, al căror domiciliu sau reședință regulată este în afara Franței și care îndeplinesc condițiile regimului francez de asigurări de pensii, pot cotiza în mod voluntar la acest regim numai în cazul în care, la un moment dat în trecut, au fost asigurați voluntar sau obligatoriu în cadrul regimului francez de asigurări de pensii; această dispoziție se aplică, de asemenea, apatrizilor și refugiaților al căror domiciliu sau reședință regulată este în alt stat membru. 2. În cazul persoanelor care primesc prestații în natură în Franța în conformitate cu articolele 17, 24 sau 26 din regulament, care au reședința în departamentele franceze Haut-Rhin, Bas-Rhin sau Moselle, prestațiile în natură acordate în numele instituției dintr-un alt stat membru care trebuie să suporte costurile lor includ atât prestațiile acordate de regimul general de asigurări de sănătate, cât și cele acordate de regimul local obligatoriu complementar de asigurări de sănătate din Alsace-Moselle. 3. Legislația franceză aplicabilă unei persoane care desfășoară sau a desfășurat o activitate salariată sau independentă, în vederea aplicării titlului III capitolul 5 din regulament, include atât regimul (regimurile) de bază de asigurări pentru limită de vârstă, cât și regimul (regimurile) complementare de pensii de care a fost acoperită persoana în cauză. I. IRLANDA 1. Fără a aduce atingere articolului 21 alineatul (2) și articolului 62 din prezentul regulament, la calcularea câștigurilor săptămânale recunoscute ale unei persoane asigurate, pentru acordarea prestației de boală sau a ajutorului de șomaj în temeiul legislației irlandeze, persoanei respective asigurate i se atribuie o sumă egală cu salariul săptămânal mediu din anul de referință al salariaților, pentru fiecare săptămână de activitate salariată realizată sub incidența legislației altui stat membru în anul de referință în cauză . 2. Atunci când se aplică articolul 46 din prezentul regulament , în cazul în care persoana în cauză suferă de incapacitate de muncă ce conduce la invaliditate în timp ce se află sub incidența legislației unui alt stat membru, Irlanda, pentru aplicarea Secțiunii 118 alineatul (1) litera (a) din Legea codificată privind securitatea socială și serviciile sociale (Social Welfare Consolidation Act) din 2005 , ia în considerare toate perioadele în care, cu privire la invaliditatea care a urmat incapacității de muncă, persoana ar fi fost considerată în incapacitate de muncă în temeiul legislației irlandeze. K. ITALIA Niciuna L. CIPRU În sensul aplicării dispozițiilor articolelor 6, 51 și 61, pentru orice perioadă începând la sau după 6 octombrie 1980, o săptămână de asigurare în temeiul legislației Republicii Cipru se stabilește împărțind câștigurile totale asigurabile aferente perioadei în cauză la valoarea săptămânală a câștigurilor asigurabile de bază aplicabile în anul de cotizare relevant, cu condiția ca numărul de săptămâni stabilite în acest mod să nu depășească numărul de săptămâni calendaristice din perioada în cauză. M. LETONIA Niciuna N. LITUANIA Niciuna O. LUXEMBURG Niciuna P. UNGARIA Niciuna Q. MALTA Dispoziții speciale pentru funcționarii publici: (a) Doar în vederea aplicării articolelor 49 și 60 din regulament, persoanele încadrate în conformitate cu Legea forțelor armate (capitolul 220 din legislația malteză), Legea poliției (capitolul 164 din legislația malteză) și legea închisorilor (capitolul 260 din legislația malteză) vor fi tratate ca funcționari publici. (b) Pensiile plătibile în conformitate cu legile de mai sus și în temeiul Ordonanței privind pensiile (capitolul 93 din legislația malteză) vor fi considerate, doar în sensul articolului 1 litera (e) din regulament, drept „scheme speciale pentru funcționarii publici”. R. ȚĂRILE DE JOS 1. Asigurarea de sănătate (a) În privința dreptului la prestații în natură în temeiul legislației Țărilor de Jos, persoanele care au dreptul la prestații în natură în sensul titlului III capitolele 1 și 2 din prezentul regulament înseamnă: i) persoanele care, în temeiul articolului 2 din Zorgverzekeringswet (Legea privind asigurările de sănătate), sunt obligate să încheie o asigurare de sănătate la un asigurător, și ii) în măsura în care nu se încadrează deja la punctul (i), membrii familiilor personalului militar activ care locuiesc într-un alt stat membru și persoanele rezidente într-un alt stat membru care, în temeiul regulamentului, au dreptul la îngrijire medicală în statul de reședință, costurile fiind suportate de Țările de Jos. (b) Persoanele menționate la alineatul (1) litera (a) punctul (i) trebuie să încheie, în conformitate cu dispozițiile Zorgverzekeringswet (Legii privind asigurările de sănătate), o asigurare de sănătate la un asigurător, iar persoanele menționate la alineatul (1) litera (a) punctul (ii) trebuie să se înregistreze la College voor zorgverzekeringen (Consiliul pentru asigurări de sănătate). (c) Dispozițiile Zorgverzekeringswet (Legii privind asigurările de sănătate) și ale Algemene Wet Bijzondere Ziektekosten (Legii generale privind ▐ cheltuielile medicale excepționale) referitoare la răspunderea pentru plata cotizațiilor se aplică persoanelor menționate la alineatul (1) litera (a) și membrilor familiilor acestora. Pentru membrii familiilor, cotizațiile sunt percepute persoanei de la care decurge dreptul la îngrijire medicală, cu excepția membrilor familiilor personalului militar care locuiesc în alt stat membru, cărora li se vor percepe cotizațiile în mod direct . (d) Dispozițiile Zorgverzekeringswet (Legii privind asigurările de sănătate) privind încheierea tardivă a asigurării se aplică mutatis mutandis în cazul înregistrării tardive la College voor zorgverzekeringen (Consiliul pentru asigurări de sănătate) a persoanelor menționate la alineatul (1) litera (a) punctul (ii). (e) Persoanele care au dreptul la prestații în natură în temeiul legislației unui stat membru, altul decât Țările de Jos, care au reședința sau au o perioadă de ședere temporară în Țările de Jos, au dreptul la prestații în natură în conformitate cu polița oferită asiguraților din Țările de Jos de către instituția din locul de reședință sau din locul de ședere, în conformitate cu articolul 11 alineatele (1), (2) și (3) și articolul 19 alineatul (1) din Legea privind asigurările de sănătate, precum și la prestații în natură prevăzute de Algemene wet bijzondere ziektekosten (Legea generală privind ▐ cheltuielile medicale excepționale ). (f) În sensul articolelor 23–30 următoarele prestații ( pe lângă pensiile aflate sub incidența titlului III, capitolele 4 și 5) sunt considerate pensii cuvenite în temeiul legislației Țărilor de Jos: — pensiile acordate în temeiul Algemene burgerlijke pensioenwet din 6 ianuarie 1966 ║ (Legea privind pensiile funcționarilor publici din Țările de Jos); — pensiile acordate în temeiul Algemene militaire pensioenwet din 6 octombrie 1966 ║ (Legea privind pensiile militarilor și ale urmașilor acestora); — prestațiile pentru incapacitate de muncă acordate în temeiul Wet arbeidsongeschiktheidsvoorziening militairen din 7 iunie 1972 (Legea privind prestațiile pentru incapacitatea de muncă acordate militarilor); — pensiile acordate în temeiul Legii din 15 februarie 1967 privind pensiile angajaților NV Nederlandse Spoorwegen (Compania Olandeză de Căi Ferate) și ale urmașilor acestora (Legea privind pensiile angajaților feroviari) (Spoorwegpensioenwet); — pensiile acordate în temeiul Regulamentului privind condițiile de muncă în cadrul Companiei Olandeze de Căi Ferate (Reglement Dienstvoorwaarden Nederlandse Spoorwegen); — prestațiile acordate persoanelor ieșite la pensie înaintea vârstei de 65 de ani, pe baza unui regim de pensii vizând asigurarea unui venit pentru foștii angajați aflați la o vârstă înaintată sau prestațiile acordate, în caz de ieșire prematură de pe piața muncii pe baza unui regim stabilit de către stat sau printr-o convenție colectivă de muncă, persoanelor având 55 de ani sau mai mult ▐; — prestații acordate personalului militar și funcționarilor publici în cadrul unui regim aplicabil în cazul concedierii, al pensionării și al pensionării premature. (g) În sensul titlului III capitolele 1 și 2 din prezentul regulament, restituirea ca urmare a nesolicitării de prestații, prevăzută în regimul din Țările de Jos în cazul utilizării limitate a structurilor de îngrijire medicală, este considerată prestație de boală în numerar. ▐ 2. Aplicarea Algemene Ouderdomswet (AOW) (Legea privind asigurarea generală pentru limită de vârstă ║ (a) Reducerea prevăzută la articolul 13 alineatul (1) din ║ AOW ║ nu se aplică pentru anii calendaristici dinainte de 1 ianuarie 1957 în care beneficiarul ce nu îndeplinește condițiile necesare pentru asimilarea acestor ani cu perioade de asigurare: — a avut reședința în Țările de Jos între vârstele de 15 și 65 de ani, sau — a avut reședința într-un alt stat membru, dar a lucrat în Țările de Jos pentru un angajator stabilit în Țările de Jos, sau — a lucrat într-un alt stat membru în perioadele considerate perioade de asigurare în cadrul sistemului de securitate socială al Țărilor de Jos. Prin derogare de la dispozițiile articolului 7 din AOW, se consideră că orice persoană care a avut reședința sau a lucrat în Țările de Jos în conformitate cu condițiile de mai sus doar înainte de 1 ianuarie 1957 are, de asemenea, dreptul la pensie. (b) Reducerea prevăzută la articolul 13 alineatul (1) din AOW nu se aplică pentru anii calendaristici dinainte de 2 august 1989 în care, între vârstele de 15 și 65 de ani, o persoană care este sau a fost căsătorită nu a fost asigurată în temeiul legislației menționate anterior și a avut reședința într-un stat membru, altul decât Țările de Jos, în cazul în care acești ani calendaristici coincid cu perioade de asigurare realizate de soțul persoanei în temeiul acestei legislații sau cu ani calendaristici ce sunt luați în considerare în temeiul alineatului (2) litera (a), cu condiția ca în perioada în cauză cei doi să fi rămas căsătoriți. Prin derogare de la dispozițiile articolului 7 din AOW, se consideră că o astfel de persoană are dreptul la pensie. (c) Reducerea prevăzută la articolul 13 alineatul (2) din AOW nu se aplică pentru anii calendaristici dinainte de 1 ianuarie 1957 în care soțul titularului pensiei, ce nu îndeplinește condițiile necesare pentru asimilarea acestor ani cu perioade de asigurare: — a avut reședința în Țările de Jos între vârstele de 15 și 65 de ani, sau — a avut reședința într-un alt stat membru, dar a lucrat în Țările de Jos pentru un angajator stabilit în Țările de Jos, sau — a lucrat într-un alt stat membru în perioadele considerate perioade de asigurare în cadrul sistemului de securitate socială al Țărilor de Jos. (d) Reducerea prevăzută la articolul 13 alineatul (2) din AOW nu se aplică pentru anii calendaristici dinainte de 2 august 1989 în care, între vârstele de 15 și 65 de ani, soțul titularului pensiei, având reședința în alt stat membru decât Țările de Jos, nu a fost asigurat în temeiul legislației menționate, în cazul în care acești ani calendaristici coincid cu perioade de asigurare realizate de titular în temeiul acestei legislații sau cu ani calendaristici ce sunt luați în considerare în temeiul alineatului (2) litera (a), cu condiția ca, în perioada în cauză, cei doi să fi rămas căsătoriți. (e) Alineatul (2) literele (a), (b), (c), și (d) nu se aplică perioadelor care coincid cu: — perioadele care pot fi luate în considerare pentru calcularea drepturilor la pensie în temeiul legislației privind asigurarea pentru limită de vârstă a unui stat membru, altul decât Țările de Jos, sau — perioadele pentru care persoana în cauză a beneficiat de o pensie pentru limită de vârstă în temeiul acestei legislații. Perioadele de asigurare voluntară în cadrul sistemului altui stat membru nu sunt luate în considerare în sensul acestei dispoziții. (f) Alineatul (2) literele (a), (b), (c) și (d) se aplică numai în cazul în care persoana în cauză are reședința într-unul sau mai multe state membre timp de șase ani după vârsta de 59 de ani și doar atât timp cât persoana în cauză are reședința într-unul din aceste state membre. (g) Prin derogare de la dispozițiile capitolului IV din AOW, orice persoană cu reședința într-un stat membru, altul decât Țările de Jos, al cărei soț are o asigurare obligatorie în temeiul acestei legislații, este autorizată să încheie o asigurare voluntară în temeiul acestei legislații pentru perioadele în care soțul beneficiază de asigurarea obligatorie. Această autorizare nu expiră atunci când asigurarea obligatorie a soțului încetează ca urmare a decesului acestuia și atunci când urmașul primește doar o pensie în temeiul Algemene nabestaandenwet privind asigurarea urmașilor ║. În orice caz, autorizarea privind asigurarea voluntară expiră la data la care persoana atinge vârsta de 65 de ani. Cotizația care trebuie plătită pentru asigurarea voluntară se stabilește în conformitate cu dispozițiile referitoare la stabilirea cotizației pentru asigurarea voluntară în temeiul AOW. Cu toate acestea, în cazul în care asigurarea voluntară urmează unei perioade de asigurare precum cele prevăzute la punctul 2 litera (b), cotizația se stabilește în conformitate cu dispozițiile referitoare la stabilirea cotizației pentru asigurarea obligatorie în temeiul AOW, considerându-se că venitul care este luat în considerare a fost obținut în Țările de Jos. (h) Autorizarea prevăzută la alineatul (2) litera (g) nu se acordă persoanelor asigurate în temeiul legislației privind pensiile sau prestațiile de urmaș dintr-un alt stat membru. (i) Persoanele care intenționează să încheie asigurarea voluntară prevăzută la alineatul (2) litera (g) trebuie să depună o cerere în acest sens la Sociale Verzekeringsbank (Banca de asigurări sociale) în termen de cel mult un an de la data la care îndeplinesc condițiile de participare. (j) În sensul articolului 52 alineatul (1) litera (b), doar perioadele de asigurare realizate în temeiul AOW după vârsta de 15 ani sunt luate în considerare ca perioade de asigurare. 3. Aplicarea Algemene nabestaandenwet (ANW) (Legii generale ║ privind asigurarea urmașilor ║) ▐ (a) Atunci când soțul supraviețuitor are dreptul la pensie de urmaș în temeiul ANW, în conformitate cu articolul 51 alineatul (3) , pensia respectivă se calculează în conformitate cu articolul 52 alineatul (1) litera (b) din prezentulregulament În sensul aplicării acestor dispoziții, perioadele de asigurare anterioare datei de 1 octombrie 1959 sunt, de asemenea, considerate perioade de asigurare realizate în temeiul legislației Țărilor de Jos, în cazul în care, în aceste perioade, persoana asigurată, după vârsta de 15 ani: — a avut reședința în Țările de Jos, sau — a avut reședința într-un alt stat membru, dar a lucrat în Țările de Jos pentru un angajator stabilit în Țările de Jos, sau — a lucrat într-un alt stat membru în perioadele considerate perioade de asigurare în cadrul sistemului de securitate socială al Țărilor de Jos. (b) Nu se iau în considerare perioadele prevăzute a fi luate în considerare la alineatul (3) litera (b) care coincid cu perioade de asigurare obligatorie realizate în temeiul legislației privind pensiile de urmaș dintr-un alt stat membru. (c) În sensul articolului 52 alineatul (1) litera (b), doar perioadele de asigurare realizate în temeiul legislației Țărilor de Jos după vârsta de 15 ani sunt luate în considerare ca perioade de asigurare. (d) Prin derogare de la dispozițiile articolului 63a alineatul (1) din ANW, persoana cu reședința într-un stat membru, altul decât Țările de Jos, al cărei soț are o asigurare obligatorie în temeiul ANW, este autorizată să încheie o asigurare voluntară în temeiul acestei legislații, cu condiția ca această asigurare să fi început deja la …, dar numai pentru perioadele în care soțul are asigurare obligatorie. Această autorizare expiră la data încetării asigurării obligatorii a soțului în temeiul ANW, cu excepția cazului în care asigurarea obligatorie a soțului încetează ca urmare a decesului acestuia, iar soțul supraviețuitor primește doar o pensie în temeiul ANW. În orice caz, autorizarea privind asigurarea voluntară expiră la data la care persoana atinge vârsta de 65 de ani. Cotizația care trebuie plătită pentru asigurarea voluntară se stabilește în conformitate cu dispozițiile referitoare la stabilirea cotizației pentru asigurarea voluntară în temeiul ANW. Cu toate acestea, în cazul în care asigurarea voluntară urmează unei perioade de asigurare precum cele prevăzute la alineatul (2) litera (b), cotizația se stabilește în conformitate cu dispozițiile referitoare la stabilirea cotizației pentru asigurarea obligatorie în temeiul ANW, considerându-se că venitul care este luat în considerare a fost obținut în Țările de Jos. 4. Aplicarea legislației Țărilor de Jos privind incapacitatea de muncă ▐ (a) În cazul în care, în temeiul articolului 51 alineatul (3) din prezentul regulament , persoana în cauză are dreptul la o prestație de invaliditate în Țările de Jos, valoarea prevăzută la articolul 52 alineatul (1) litera (b) pentru calcularea prestației se stabilește: i) în cazul în care, în perioada imediat anterioară apariției incapacității de muncă, persoana a desfășurat o activitate salariată în înțelesul articolului 1 litera (a) în conformitate cu: — dispozițiile prevăzute de Wet op arbeidsongeschiktheidsverzekering (WAO) (Legea privind incapacitatea de muncă) , în cazul în care incapacitatea de muncă a survenit înainte de 1 ianuarie 2004, sau — dispozițiile prevăzute de Wet Werk en inkomen naar arbeidsvermogen (WIA) (Legea privind munca și veniturile în funcție de capacitatea de muncă, în cazul în care incapacitatea de muncă a survenit după data de 1 ianuarie 2004 inclusiv; ii) în cazul în care, înainte de apariția incapacității de muncă, persoana a desfășurat o activitate independentă în înțelesul articolului 1 litera (b) , în conformitate cu dispozițiile prevăzute de Wet arbeidsongeschiktheidsverzekering zelfstandigen (WAZ) (Legea privind incapacitatea de muncă a persoanelor care desfășoară o activitate independentă) , în cazul în care incapacitatea de muncă a survenit înainte de 1 august 2004 ; (b) La calcularea prestațiilor, atât în temeiul WAO, WIA , cât și al WAZ, instituțiile din Țările de Jos iau în considerare: — perioadele de activitate remunerată și perioadele asimilate acestora, realizate în Țările de Jos înainte de 1 iulie 1967; — perioadele de asigurare realizate în temeiul WAO; — perioadele de asigurare realizate de persoana în cauză, după vârsta de 15 ani, în temeiul Algemene Arbeidsongeschiktheidswet (AAW) (Legii generale privind incapacitatea de muncă, în măsura în care acestea nu coincid cu perioadele de asigurare realizate în temeiul WAO; — perioadele de asigurare realizate în temeiul WAZ; — perioadele de asigurare realizate în temeiul WIA. ▐ S. AUSTRIA 1. În scopul acumulării de perioade pentru asigurarea de pensie, frecventarea unei școli sau a unei instituții de învățământ comparabile într-un alt stat membru este considerată echivalentă cu frecventarea unei școli sau a unei instituții de învățământ în temeiul articolului 227 alineatul (1) punctul (1) și al articolului 228 alineatul (1) punctul (3) din Legea generală privind securitatea socială [Allgemeines Sozialversicherungsgesetz (ASVG)], cu articolul 116 alineatul (7) din Legea federală privind asigurările sociale ale persoanelor care lucrează în domeniul comercial [Gewerbliches Sozialversicherungsgesetz (GSVG)] și cu articolul 107 alineatul (7) din Legea privind securitatea socială a agricultorilor [Bauern-Sozialversicherungsgesetz (BSVG)], în cazul în care persoana în cauză a fost pentru o perioadă sub incidența legislației austriece, în temeiul faptului că a desfășurat o activitate salariată sau independentă, și sunt plătite cotizațiile speciale prevăzute la articolul 227 alineatul (3) din ASVG, la articolul 116 alineatul (9) din GSVG și la articolul 107 alineatul (9) din BSGV, în scopul achitării respectivelor perioade de școlarizare . ▐ 2. La calcularea prestației pro-rata prevăzute la articolul 52 alineatul (1) litera (b), nu se iau în considerare majorările speciale ale cotizațiilor pentru asigurări suplimentare și prestațiile suplimentare pentru mineri în temeiul legislației austriece. În aceste cazuri, la prestația pro-rata calculată fără aceste cotizații se adaugă, dacă este cazul, majorările speciale nereduse ale cotizațiilor pentru asigurări suplimentare și prestațiile suplimentare pentru mineri. 3. Atunci când, în conformitate cu articolul 6, au fost realizate perioade asimilate în temeiul unui regim austriac de asigurări de pensii, dar acestea nu pot constitui o bază de calcul în temeiul articolelor 238 și 239 din ║ ASVG ║, al articolelor 122 și 123 din ║GSVG ║ sau al articolelor 113 și 114 din ║ BSVG ║, se utilizează baza de calcul pentru perioadele de îngrijire a copilului în conformitate cu articolul 239 din ASVG, cu articolul 123 din GSVG și cu articolul 114 din BSVG. ▐ T. POLONIA Niciuna U. PORTUGALIA Niciuna V. ROMÂNIA Niciuna W. SLOVENIA Niciuna X. SLOVACIA Niciuna Y. FINLANDA ▐ 1. În sensul stabilirii dreptului la pensie și al calculării valorii pensiei naționale finlandeze în temeiul articolelor 52–54, pensiile dobândite în temeiul legislației unui alt stat membru sunt tratate în același mod ca pensiile dobândite în temeiul legislației finlandeze. 2. În sensul aplicării articolului 52 alineatul (1) litera (b) punctul (i) la calcularea câștigurilor pentru perioada creditată în temeiul legislației finlandeze privind pensiile în funcție de venit, atunci când persoana are perioade de asigurare de pensie bazate pe desfășurarea unei activități salariate sau independente într-un alt stat membru pentru o parte din perioada de referință prevăzută de legislația finlandeză, câștigurile aferente perioadei creditate sunt echivalente cu suma câștigurilor obținute în partea din perioada de referință petrecută în Finlanda, împărțită la numărul de luni pentru care au existat perioade de asigurare în Finlanda în timpul perioadei de referință. Z. SUEDIA 1. În cazul în care alocația parentală este plătită, în temeiul articolului 67, unui membru al familiei care este șomer, alocația parentală se situează la nivelul de bază sau cel mai scăzut. 2. În vederea calculării indemnizației de concediu parental în conformitate cu Capitolul 4 alineatul (6) din Lag (1962:381) om allmän försäkring (Legea privind asigurările naționale) pentru persoanele eligibile pentru o indemnizație de concediu parental în baza încadrării în muncă, se aplică următoarele dispoziții: Pentru un părinte pentru care prestațiile de boală care generează venit sunt calculate în baza veniturilor provenite din activități profesionale lucrative în Suedia, cerința de a fi fost asigurat pentru prestații de boală pentru o perioadă care depășește nivelul minim de 240 zile consecutive înainte de nașterea copilului trebuie îndeplinită dacă, în timpul perioadei menționate, părintele a avut, în alt stat membru, venituri din activități profesionale lucrative care corespund unei asigurări peste nivelul minim. 3. Dispozițiile prezentului regulament privind cumularea perioadelor de asigurare sau perioadelor de reședință nu se aplică dispozițiilor tranzitorii din legislația suedeză privind dreptul la pensia garantată pentru persoanele născute în 1937 sau înainte de acest an, care au avut reședința în Suedia o perioadă determinată înainte de a înainta cererea de acordare a pensiei (Legea 2000:798). 4. La calcularea venitului fictiv pentru compensația de boală în funcție de venit și pentru compensația de activitate în funcție de venit în conformitate cu dispozițiile Capitolului 8 din Lag (1962:381) om allmän försäkrings (Legea privind asigurările naționale), se aplică următoarele dispoziții: a) atunci când, în perioada de referință, persoana asigurată a fost și sub incidența legislației altui sau altor state membre în baza desfășurării unei activități salariate sau independente, venitul din statul membru (statele membre) în cauză este considerat echivalent cu venitul mediu brut al persoanei asigurate obținut în Suedia în partea din perioada de referință petrecută în Suedia, calculat prin împărțirea câștigurilor obținute în Suedia la numărul de ani în care au fost obținute aceste câștiguri; b) atunci când prestațiile sunt calculate în conformitate cu articolul 46, iar persoana nu este asigurată în Suedia, perioada de referință este stabilită în conformitate cu dispozițiile Capitolului 8 alineatele (2) și (8) din legea menționată anterior, ca și când persoana în cauză ar fi asigurată în Suedia. În cazul în care persoana în cauză nu a avut, în această perioadă, un venit care să-i dea dreptul la pensie în temeiul Legii privind pensiile pentru limită de vârstă în funcție de venit (1998:674), se permite calcularea perioadei de referință de la prima dată la care persoana asigurată a obținut un venit dintr-o activitate lucrativă în Suedia. 5. (a) La calcularea cuantumului fictiv pentru pensiile de urmaș în funcție de venit (Legea 2000:461), în cazul în care nu este îndeplinită cerința prevăzută de legislația suedeză privind existența a cel puțin trei ani care să dea dreptul la pensie din cei cinci ani calendaristici care precedă decesul (perioada de referință), se iau în considerare și perioadele de asigurare realizate în alte state membre, ca și când ar fi fost realizate în Suedia. Perioadele de asigurare realizate în alte state membre sunt considerate a fi întemeiate pe media veniturilor care acordă dreptul la pensie în Suedia. În cazul în care persoana în cauză are un singur an în Suedia care îi acordă dreptul la pensie, fiecare perioadă de asigurare realizată într-un alt stat membru este considerată echivalentă cu această valoare. (b) La calcularea punctelor de pensie fictive pentru pensia de soț supraviețuitor pentru decesele survenite la sau după 1 ianuarie 2003, în cazul în care nu este îndeplinită cerința prevăzută de legislația suedeză privind dobândirea de puncte de pensie timp de cel puțin doi ani din cei patru ani care precedă decesul persoanei asigurate (perioada de referință), iar în timpul perioadei de referință au fost realizate perioade de asigurare într-un alt stat membru, anii în cauză se consideră întemeiați pe aceleași puncte de pensie ca și anul din Suedia. ZA. REGATUL UNIT 1. Atunci când, în conformitate cu legislația Regatului Unit, o persoană poate avea dreptul la o pensie în cazul în care: a) cotizațiile unui fost soț sunt luate în considerare ca și când ar fi cotizațiile persoanei în cauză; sau b) condițiile de cotizare relevante sunt îndeplinite de soțul sau de fostul soț al persoanei în cauză, cu condiția ca, în orice caz, soțul sau fostul soț să desfășoare sau să fi desfășurat o activitate salariată sau independentă și să fi fost sub incidența legislației a două sau mai multe state membre, se aplică dispozițiile titlului III capitolul 5 din prezentul regulament pentru a stabili dreptul la pensie în temeiul legislației Regatului Unit. În acest caz, trimiterile la „perioade de asigurare” din capitolul 5 menționat anterior se interpretează ca trimiteri la perioade de asigurare realizate de: i) soț sau fostul soț, atunci când solicitarea este făcută de: — o femeie căsătorită; sau — o persoană a cărei căsătorie a încetat în alt mod decât prin decesul soțului, sau ii) fostul soț, atunci când solicitarea este făcută de: — un văduv care, imediat înainte de vârsta de pensionare, nu are dreptul la alocația de părinte supraviețuitor; sau — o văduvă care, imediat înainte de vârsta de pensionare, nu are dreptul la alocație de mamă văduvă, la alocație de părinte supraviețuitor sau la pensie de văduvă, sau care are dreptul doar la o pensie de văduvă în funcție de vârstă, calculată în conformitate cu articolul 52 alineatul (1) litera (b), iar în acest sens „pensie de văduvă în funcție de vârstă” înseamnă o pensie de văduvă plătibilă la o rată redusă în conformitate cu secțiunea 39 alineatul (4) din Legea privind cotizațiile și prestațiile de securitate socială din 1992 (Social Security Contributions and Benefits Act). 2. În sensul aplicării articolului 6 din regulament tuturor dispozițiilor care reglementează dreptul la o alocație de asistență, la o alocație de îngrijitor și la o alocație de subzistență pentru persoanele cu handicap, o perioadă de activitate salariată, independentă sau de rezidență realizată pe teritoriul unui stat membru, altul decât Regatul Unit, este luată în considerare în măsura în care este necesar pentru a îndeplini condițiile referitoare la perioadele obligatorii de prezență în Regatul Unit, înainte de ziua în care rezultă prima dată dreptul la prestația în cauză. 3. În scopul aplicării articolului 7 din regulament, în cazul prestațiilor în numerar pentru invaliditate, limită de vârstă sau de urmaș, de pensii pentru accidente de muncă sau boli profesionale și de ajutoare de deces, orice beneficiar al unei prestații în temeiul legislației Regatului Unit care locuiește pe teritoriul altui stat membru se consideră, în cursul șederii sale, ca având reședința pe teritoriul statului membru respectiv . 4. Atunci când se aplică articolul 46, în cazul în care persoana în cauză suferă de incapacitate de muncă care a condus la invaliditate în timp ce se află sub incidența legislației unui alt stat membru, Regatul Unit, ia în considerare, în sensul secțiunii 30A alineatul (5) din Legea privind cotizațiile și prestațiile de securitate socială din 1992 (Social Security Contributions and Benefits Act), toate perioadele în care persoana în cauză a primit, pentru această incapacitate de muncă: a) o prestație de boală în numerar, un salariu sau o remunerație, b) o prestație în sensul titlului III capitolele 4 și 5, acordată pentru invaliditatea care a urmat incapacității de muncă, în temeiul legislației celuilalt stat membru, ca și când ar fi perioade de prestație de incapacitate pe termen scurt plătită în conformitate cu secțiunea 30A alineatele (1)–(4) din Social Security Contributions and Benefits Act din 1992 (Legea privind cotizațiile și prestațiile de securitate socială). 5. La aplicarea articolului 46, se iau în considerare doar perioadele în care persoana s-a aflat în incapacitate de muncă în sensul legislației Regatului Unit. 6. (a) La calcularea factorului „câștig” pentru stabilirea dreptului la prestații în temeiul legislației Regatului Unit, pentru fiecare săptămână de activitate salariată sub incidența legislației altui stat membru, care a început în anul fiscal relevant în sensul legislației Regatului Unit, se consideră că persoana în cauză a plătit cotizații ca salariat sau are câștiguri pentru care s-au plătit cotizații, pe baza unor câștiguri echivalente cu două treimi din limita superioară a câștigurilor din anul respectiv. (b) În sensul articolului 52 alineatul (1) litera (b) punctul (ii), atunci când: i) într-un an fiscal care a început la sau după 6 aprilie 1975, persoana care a desfășurat o activitate salariată a realizat perioade de asigurare, de încadrare în muncă sau de rezidență exclusiv într-un stat membru, altul decât Regatul Unit, iar din aplicarea punctului (6) litera (a) de mai sus rezultă că anul respectiv este generator de drepturi în temeiul legislației Regatului Unit, în sensul articolului 52 alineatul (1) litera (b) punctul (i), se consideră că persoana este asigurată timp de 52 de săptămâni în anul respectiv, în celălalt stat membru. ii) un an fiscal început la sau după 6 aprilie 1975 nu este considerat generator de drepturi în temeiul legislației Regatului Unit, în sensul articolului 52 alineatul (1) litera (b) punctul (i), toate perioadele de asigurare, de încadrare în muncă sau de rezidență realizate în acel an nu sunt luate în considerare. (c) În sensul convertirii unui factor „câștig” în perioade de asigurare, factorul „câștig” realizat în anul fiscal relevant în temeiul legislației Regatului Unit se împarte la limita inferioară a câștigurilor pe anul respectiv. Rezultatul se exprimă ca număr întreg, zecimalele fiind ignorate. Se consideră că cifra astfel calculată reprezintă numărul de săptămâni de asigurare realizate în temeiul legislației Regatului Unit în anul respectiv, cu condiția ca această cifră să nu depășească numărul de săptămâni din anul respectiv în care persoana a fost sub incidența acestei legislații.”